Það var ekki auðvelt verkefni fyrir framleiðendur bremsukerfa að finna vökva sem hafði þá eiginleika sem þarf til að geta ráðið við það mikla álag sem getur verið á vökva-bremsukerfi . Ef sett væri motor-olía á bremsukerfi myndi hún við hita þenjast það mikið út að bremsurnar myndu læsast . Í köldu veðri væri venjuleg mótor-olía það þykk að hún myndi draga verulega úr léttleika og hreyfanleika bremsukerfisins . Framleiðendur fundu á endanum vökvann Polyglycol sem hélt sínum eiginleikum í hita og kulda og gat smurt og þétt hreyfanlegu hlutina í bremsukerfinu . En bremsuvökvi er mun flóknara fyrirbæri en getið er hér að framan . Hvað er ¨ Humectant ¨ ? Prófið eftirfarandi . Fyllið bolla með DOT 3 bremsuvökva og látið hann standa úti um stund . Eftir stutta stund mun vökvinn leka upp úr bollanum . Þú hefur orðið vitni að því að vökvinn varð ónothæfur . Bremsuvökvi er ólíkur öðrum vökva t.d. mótor-olíu að því leiti að hann þarf að vera stöðugur við mikinn hita , geta smurt og þétt hreyfanlega hluti bremsukerfisins og vera þunnur svo að ekki dragi úr viðbragðsflýti kerfisins . Polyglycol uppfyllir þá eiginleika sem bremsuvökvi þarf að hafa . Glycol hefur einn óheppilegan eiginleika , það dregur í sig vatn , á tæknimáli er það ¨ humectant ¨ efni sem bindur í sér raka ( vatn ) . Það sem gerðist þegar bremsuvökvinn flæddi upp úr bollanum var einmitt það að vökvinn dróg í sig raka úr andrúmsloftinu og við það jókst rúmmál vökvans og hann flæddi upp úr bollanum . Þessi eiginleiki bremsuvökva , að draga í sig raka er einmitt orsök 95% bremsu-vandamála . Hvað er ¨ Brake fade ¨ ? Þegar diskabremsur eru notaðar myndast mikill hiti . Þessi hiti leiðir út í bremsudæluna og hitar þar af leiðandi bremsuvökvann . Hitinn getur orðið það mikill að vökvinn sýður . Þegar vökvinn sýður gufar hann upp og myndast við það gas í kerfinu . Þegar bremsað er þrýstist þetta gas saman áður en vökvinn fer að hreyfast , þetta leiðir til þess að bremsurnar taka í neðarlega eða jafnvel ekki þar sem hreyfirými bremsu-pedala / handfangs fer að mestu leiti í að pressa gasið saman . Þegar þetta ástand hefur skapast er bremsugeta lítil , jafnvel engin . Hafa ber í huga að bremsuvökvi hefur mjög hátt suðumark en ef vökvinn hefur náð að draga í sig raka þá lækkar suðumarkið verulega og þetta ástand sem nefnt er hér að framan skapast mun fyrr en ella . Hvernig kemst raki í bremsukerfið ? Vökva-bremsukerfi eru þétt , hvernig kemst vatnið þá inn ? Það eru talsverðar líkur á því að bremsuvökvinn hafi dregið í sig raka áður en hann var settur á kerfið , einnig getur vökvinn dregið í sig raka þegar forðabúrið er opið . Einnig getur raki komist í gegnum slitnar þéttingar og gegnum sumar tegundir af gummíslöngum . Hvað er DOT ? DOT er skammstöfun fyrir Department of Transportation . DOT gefur út staðla fyrir vökva og hefur eftirlit með því að þeir vökvar sem eru á markaðnum uppfylli staðlana . DOT staðlarnir eru það strangir að einungis 3 fyrirtæki í USA framleiða bremsuvökva ( Dupont , Dow , Union Carbide ) . Í Evrópu eru einnig 3 framleiðendur . Hvað er ¨ Wet boiling point ¨ ? Framleiðendur bremsuvökva gefa upp bæði ¨ wet ¨ og ¨ dry ¨ suðumark vökvans . Dry-suðumark , sem er hærri tala , er mælt þegar vökvinn er í besta ástandi . Wet-suðumark er mælt þegar vökvinn er rakamettaður . Því hærra sem wet-suðumarkið er því minni er rakasækni vökvans . Hvað er ¨ Cinitastokes ¨ ? Þykktar-eiginleikar vökvans eru einnig prófaðir í hita og kulda , og er mælikvarðinn ¨ cinitastokes ¨ ( cst ) . Lágt cst.þýðir þynnri vökvi . Þunnur vökvi er hraðvirkari og næmari en þykkur vökvi . Þunnur vökvi er yfirleitt betri en þykkur . Nokkur mikilvæg atriði til athugunar : 1 - Vökva með hátt dry-suðumark en lágt wet-suðumark þarf að endurnýja oft . 2 - Þegar skipt er um vökva þarf að skipta um allan vökva . 3 - Þegar blandað er saman gömlum og nýjum vökva , lækkar suðumarkið strax á nýja vökvanum 4 - Æskilegt er að skipta um vökva á u.þ.b. 6 mánaða fresti . 5 - Hreinsið bremsuvökva sem fer utaná bremsuhluti við vökvaskipti , strax af með contact cleaner . 6 - Ekki er ráðlegt að nota bremsuvökva sem hefur verið geymdur lengi . 7 - Hafið ílát með bremsuvökva ávalt vel lokuð til að vökvinn dragi í sig raka úr andrúmsloftinu . Haraldur Ólafsson Heimildir : Motocross Action ( Fært yfir á íslensku )